Αφράτοι κουραμπιέδες που λιώνουν στο στόμα
Οι πιο νόστιμοι και αφράτοι κουραμπιέδες ζυμώνονται με βούτυρο Lurpak!
500 γρ. βούτυρο Lurpak, 200 γρ. άχνη ζάχαρη , 1 κλωναράκι βανίλιας, κομμένο κάθετα στη μέση (με ένα μαχαίρι ξύνουμε το κλωναράκι και μαζεύουμε από το εσωτερικό του τα μικρά μαύρα σποράκια), 1 κιλό αλεύρι μαλακό, 1 κουτ. γλυκού μπέικιν πάουντερ, 300 γρ. αμύγδαλα λευκά, καβουρδισμένα στον φούρνο (στους 160°C για 10 λεπτά) και χοντροκομμένα , 30 γρ. κονιάκ, 1 πρέζα αλάτι, μπόλικη άχνη ζάχαρη
Στον κάδο του μίξερ χτυπάμε το βούτυρο Lurpak με την άχνη ζάχαρη και τους σπόρους της βανίλιας, με το φτερό, σε μεσαία ταχύτητα για 15-20 λεπτά. Θέλουμε να χτυπηθεί πολύ καλά το βούτυρο και να γίνει μια λευκή, αφράτη κρέμα.Χαμηλώνουμε την ταχύτητα του μίξερ και προσθέτουμε σταδιακά το αλεύρι μαζί με το μπέικιν πάουντερ. Συνεχίζουμε το ανακάτεμα μέχρι να αναμειχθούν καλά και να προκύψει μια ομοιογενής ζύμη, χωρίς να επιμείνουμε πάρα πολύ.Προσθέτουμε το κονιάκ και το αλάτι.Τέλος, ρίχνουμε τα χοντροκομμένα αμύγδαλα και ζυμώνουμε λίγο ακόμα μέχρι να σκορπίσουν σε όλο το μείγμα.Πλάθουμε μικρούς στρογγυλούς κουραμπιέδες με διάμετρο 3 εκ. και τους τοποθετούμε σε λαμαρίνες στρωμένες με λαδόκολλα.Ψήνουμε σε προθερμασμένο φούρνο, στους 170°C για 20 λεπτά. Θέλουμε να παραμείνουν λευκοί οι κουραμπιέδες. Αφήνουμε να κρυώσουν και τους κυλάμε σε άχνη ζάχαρη μέχρι να καλυφθούν καλά.Τους βάζουμε σε πιατέλα, φτιάχνοντας μια πυραμίδα και πασπαλίζουμε με έξτρα άχνη ζάχαρη.
Αλεύρι (ζύμες),Αμύγδαλα,Βούτυρο,Ξηροί καρποί,Κεράσματα